Hlavné mesto luxemburského veľkovojvodstva, Brusel so známym Atómiom a Minieurópou, krátke pripomenutie histórie vo Waterloo alebo moderný prístav v Rotterdame a Van Goghovo múzeum v Amsterdame, to je len malá ukážka toho, čo sa dá na tejto ceste vidieť a zažiť. Nehovoriac o úžasnej belgickej čokoláde, ktorá v neskutočných podobách číha na svoje obete zo všetkých strán...
1. deň
06:00 hod. odchod z Bratislavy, cesta s krátkymi prestávkami cez Rakúsko, príchod do Mníchova, 9 hodinová prestávka, prehliadka historického centra mesta, voľno. Pokračovanie v ceste do Luxembourgského veľkovojvodstva.
2. deň v skorých ranných hodinách krátka prehliadka mesta Luxembourg, katedrála Notre Dame, Palais Grand Ducale, Leuven – krátka zastávka v centre univerzitného mesta s najkrajšími svetskými stavbami Belgicka. Pokračovanie v ceste do Bruselu - Grand Place s veľkolepou gotickou radnicou a honosnými cechovými domami, fontána Manneken Pis, Kráľovský palác, gigantický Justičný palác, skvelá galéria starého i moderného umenia, areál Expo, Atómium,...,ubytovanie v hoteli Formule 1
3. deň Waterloo- 45 metrov vysoký Leví pahorok s vyhliadkou na bojisko, Antverpy – prechádzka po hlavnom námestí Grote Markt s cechovými domami zo 16. st., Katedrála P. Márie /najväčší chrám v Belgicku/, radnica, Rubensov Dom, Bruggy- mesto preslávené čipkou a vodnými kanálmi: Veľké námestie so štítovými gotickými, renesančnými i barokovými domami, tržnica s vežou, Hradné námestie s najstaršou gotickou radnicou, bazilika Sv. Krvi,..., ubytovanie v hoteli Formule 1
4. deň autobusová prehliadka mesta Rotterdam- avantgardne moderný vzhľad najväčšieho prístavu sveta, Den Haag- pešia prehliadka historického centra, Medzinárodný súdny dvor, Scheveningen- mondénne prímorské kúpele, ubytovanie v hoteli Formule 1
5. deň Zaanse Schans- malebný skanzen s veternými mlynmi, Amsterdam: plavba po kanáloch, brusiareň diamantov, Rijksmuseum s famóznymi zbierkami holandského maliarstva, svetoznáme Van Goghovo múzeum, trhy, naklonené štítové domy. 21:00 hod. odchod domov, cesta s krátkymi zdravotnými prestávkami cez Nemecko
6. deň predpokladaný príchod na Slovensko v dopoludňajších hodinách.
Dĺžka trasy: 3400 km.
Fotogaléria: klik sem...
V prípade záujmu vám s prírpavou exkurzie radi pomôžeme.
Bližšie informácie a prihlásenie: 02/44 87 2331, 0905 506 312, email@example.com alebo firstname.lastname@example.org